ਸਕਤੀ ਅਰੁਲਾਨੰਦਮ
ਅਰੁਲਮੋਜ਼ੀ (ਜਨਮ 1962) ਨੂੰ ਉਸਦੇ ਕਲਮੀ ਨਾਲ ਸਕਤੀ ਅਰੁਲਨੰਦਮ ਨਾਲ ਵੀ ਜਾਣਿਆ ਜਾਂਦਾ ਹੈ, ਉਹ ਰਾਜ ਤਾਮਿਲਨਾਡੂ ਤੋਂ ਭਾਰਤੀ ਇਕੋਫੈਮੀਨਿਸਟ ਕਵੀ, ਲੇਖਕ ਅਤੇ ਕਲਾਕਾਰ ਹੈ। ਉਹ ਆਪਣੀ ਕਵਿਤਾ ਲਈ ਤਨਜਾਈ ਪ੍ਰਕਾਸ਼ ਪੁਰਸਕਾਰ, ਸਿਕਰਮ ਪੁਰਸਕਾਰ ਅਤੇ ਤਿਰੂਪੁਰ ਅਰਿਮਾ ਸਕਤੀ ਅਵਾਰਡ ਹਾਸਿਲ ਕਰ ਚੁੱਕੀ ਹੈ। ਅਰੁਲਾਨੰਦਮ ਨੂੰ ਇਕ ਸਫ਼ਲ ਕਲਾਕਾਰ ਵੀ ਦੱਸਿਆ ਗਿਆ ਹੈ ਜਿਸ ਦੀਆਂ ਤਸਵੀਰਾਂ ਨੂੰ ਕਈ ਛੋਟੇ ਛੋਟੇ ਰਸਾਲਿਆਂ ਵਿਚ ਫ਼ੀਚਰ ਕੀਤਾ ਗਿਆ ਹੈ। ਦ ਹਿੰਦੂ ਅਨੁਸਾਰ, ਉਸਦੀ ਮਜ਼ਦੂਰ ਜਮਾਤੀ ਪਿਛੋਕੜ, ਕਿਰਤ ਪ੍ਰਤੀ ਮਾਣ ਅਤੇ ਕਲਾ ਪ੍ਰਤੀ ਰੁਚੀ ਅਤੇ ਵਿਚਾਰਾਂ ਦੀ ਦੁਨੀਆ ਨੇ ਤਾਮਿਲ ਸਾਹਿਤ ਵਿੱਚ ਉਸਦੇ ਯੋਗਦਾਨ ਵਿੱਚ ਇੱਕ ਪ੍ਰਭਾਵਸ਼ਾਲੀ ਛਾਪ ਛੱਡੀ ਹੈ।